Diari Oficial de la Generalitat Valenciana


Sumari del DOGV 6778, del 21-05-2012 (2012/4705)

Modificació del Conveni Urbanístic subscrit l'1 de març de 2007, per al desenrotllament de la UE única del sector 9 redelimitat del pla general d'ordenació urbana, modificat 2. Expedient 28/2007.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6778

Data del DOGV
:   21-05-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/4705


Data del document
:   11-05-2012

Organisme emissor
:   Ajuntament d'Elda

Tipus de document
:   Anunci

Descriptors 

:   * Elda
    * pla d'urbanisme
    * administració local

Modificació del Conveni Urbanístic subscrit l'1 de març de 2007, per al desenrotllament de la UE única del sector 9 redelimitat del pla general d'ordenació urbana, modificat 2. Expedient 28/2007. [2012/4705]  
El Ple de l'Ajuntament d'Elda, en la sessió celebrada el dia 5 d'abril de 2012, va adoptar l'acord de modificar el Conveni Urbanístic, de data 1 de març de 2007, subscrit entre l'Agrupació d'Interés Urbanístic del Sector 9, Casa Carlicos, del Pla General d'Ordenació Urbana d'Elda i este Ajuntament. El text modificat resta de la manera següent:  
  
«Conveni Urbanístic per al desenrotllament de la UE única del sector 9 redelimitat del Pla General d'Ordenació Urbana d'Elda, modificat 2.  
Elda, 9 de maig de 2012  
  
Reunits  
D'una part, l'Ajuntament d'Elda, representat per María Adelaida Pedrosa Roldán i,  
D'una altra, Santiago Vidal Ros, major d'edat, amb el DNI número 59167420A, amb domicili a Elda, carrer del Príncep d'Astúries, 9.  
  
Intervenen  
María Adelaida Pedrosa Roldán, com a alcaldessa de l'Ajuntament d'Elda, autoritzada expressament per a la firma del present document de modificació del conveni firmat per ambdues parts, en data 1 de març de 2007, mitjançant l'Acord del Ple de l'Ajuntament, de data 5 d'abril de 2012, un certificat del qual queda unit al present com a document annex número 1.   
Santiago Vidal Ros, en nom i representació de l'Agrupació d'Interés Urbanístic del Sector 9 de Sòl Urbanitzable, com a president, segons consta en l'expedient.  
Ambdues parts es reconeixen mútuament la capacitat legal necessària per a contraure obligacions en la respectiva qualitat amb què intervenen.  
  
Antecedentes  
I. Que, seleccionada l'Agrupació d'Interés Urbanístic del Sector 9 de Sòl Urbanitzable del Pla General d'Ordenació Urbana d'Elda, Casa Carlicos, com a urbanitzador de la unitat d'execució única del sector 9 redelimitat del Pla General d'Ordenació Urbana d'Elda, en data 1 de març de 2007, de conformitat amb el que disposa l'article 32.c de la Llei 6/1994, Reguladora de l'Activitat Urbanística de la Comunitat Valenciana (d'ara en avant LRAU), aplicable en virtut del que disposa la disposició transitòria primera, apartat 2, de la Llei 16/2005, de 30 de desembre, de la Generalitat Valenciana, Llei Urbanística Valenciana (LUV), ja que s'aprova el programa amb anterioritat a l'entrada en vigor de la LUV, es va formalitzar el corresponent conveni urbanístic, i es va modificar en data 29 de juliol de 2010.  
  
II. Que, a causa d'una sèrie de causes no imputables a l'urbanitzador, no ha sigut possible finalitzar les obres d'urbanització en els terminis establits en el referit conveni modificat, per la qual cosa, les parts acorden la modificació de l'esmentat conveni urbanístic.  
Atesos als antecedents exposats, per mitjà del present document, l'Ajuntament d'Elda i l'Agrupació d'Interés Urbanístic del Sector 9 de Sòl Urbanitzable del Pla General d'Ordenació Urbana d'Elda, Casa Carlicos, convenen la modificació del conveni formalitzat en data 1 de març de 2007, i la seua posterior modificació de data 29 de juliol de 2010, de conformitat amb les següents:  
  
  
Estipulacions  
  
Primera. Que per mitjà del present document es modifica l'estipulació tercera de l'esmentat conveni, que queda de la manera següent:  
  
"Tercera. Es fixa el termini de dos mesos per a l'inici de les obres d'urbanització, a comptar des de la data de la firma de l'acta de replantejament i una vegada atorgada l'aprovació definitiva del projecte de reparcel·lació i del refós d'urbanització, si és necessari.  
Les obres d'urbanització hauran d'estar concloses totalment abans del dia 30 de maig de 2012. Dins de l'esmentat termini, l'urbanitzador queda obligat a l'entrega de les obres d'urbanització a l'Ajuntament, per mitjà de comunicació expressa, prèviament a l'acta administrativa de recepció de les obres que hauran de subscriure les parts, els tècnics municipals i la direcció de les obres.  
L'entrega de les obres d'urbanització podrà efectuar-se de forma parcial, amb l'establiment de tres fases per a la seua recepció. La documentació tècnica que arreplega la divisió en tres fases de les obres d'urbanització, sempre que siga informada favorablement pels tècnics municipals, s'aprovarà conjuntament amb el present conveni. La recepció provisional parcial de cada una de les fases, igualment, es realitzarà prèviament a l'acta administrativa de recepció de les obres que hauran de subscriure les parts, els tècnics municipals i la direcció de les obres".  
Segona. Que, respecte de la resta d'estipulacions del dit conveni urbanístic, seguixen plenament en vigor.  
I no havent-hi res més a convindre, amb la ratificació del que s'ha exposat, cosa que acorden de manera lliure i voluntària, firmen este conveni a la ciutat i en la data indicades més amunt».  
  
Elda, 11 de maig de 2012.- El regidor delegat, p. d. (R 11.06.2011, BOPA 06.07.2011), d'Urbanisme, Vivenda i Activitats Qualificades: Vicente Amat Núñez.